Man of the Woods

Man of the Woods, ամերիկացի երգիչ և երգերի հեղինակ Ջասթին Թիմբերլեյքի հինգերորդ ստուդիական ալբոմը, որը թողարկվել է 2018 թվականի փետրվարի 2-ին RCA լեյբլում։ Թիմբերեյքը ալբոմն անվանել է իր որդու՝ Սայլասի անունով, որ նշանակում է «անտառի մարդ»։


== Պատմություն ==
2016 թվականի մայիսին Թիմբերլեյքը ռադիոհարցազրույցում հաստատել է, որ աշխատում է նոր ալբոմի վրա, բայց չի նշել թողարկման ամսաթիվը. «Ես մտածում եմ, որ այնտեղ, որտեղ ես մեծացել եմ Ամերիկայում, կան բազմաթիվ երաժշտական ազդեցություններ։ Մեծացել եմ Թենեսիում՝ գրեթե երկրի կենտրոնական հատվածում, Մեմֆիսը հայտնի է որպես ռոքնռոլի ծննդավայր, բայց այն նաև բլյուզի հայրենիքն է, իսկ Նաշվիլը քանթրի երաժշտությունն է»։ Թիմբերլեյքն աշխատել է այնպիսի պրոդյուսերների հետ, ինչպիսիք են՝ Թիմբալենդ, Danja, The Neptunes և Max Martin և իր հաջորդ հարցազրույցում հայտնել է, որ «այս ալբոմի երաժշտությունը խիստ կտարբերվի այն ամենից, ինչ ես նախկինում արել եմ... Սս Հարավային Ամերիկայի երաժշտություն է։ Բայց ես ուզում եմ այս ոճի հնչողությունը դարձնել ավելի ժամանակակից՝ ծայրահեղ դեպքում, հիմա ես այդպիսի մտադրություն ունեմ»։ 2017 թվականի դեկտեմբերին Թիմբերլեյքի կայքում ներկայացվել է «MOTW» տառերից կազմված պատկերանիշը։ Rolling Stone ամսագիրը հայտնել է, որ ալբոմի ձայնագրմանը կմասնակցի քանթրի երաժիշտ Քրիս Սթեպլտոնը։ Վերջինս Թիմբերլեյքի հետ արդեն աշխատել էր 2015 CMA Awards մրցանակաբաշխության ժամանակ մի քանի կենդանի կատարումների համար, և որոշ հրատարակություններ ենթադրել են, որ նոր ալբոմն ստեղծվելու է Թենեսիի երաժշտության ազդեցությամբ։
2017 թվականի հոկտեմբերի հայտարարվել է, որ Թիմբերլեյքը հանդես կգա որպես հեդլայներ Super Bowl LII սուպերբոուլ-շոուի երաժշտական ընդմիջման ժամանակ կայանալիք համերգում, որը տեղի է ունեցել 2018 թվականի փետրվարի 4-ին Մինեապոլիսում (Մինեսոտա նահանգ)։ Դա դարձել է երգչի երրորդ մասնակցությունը նմանատիպ սուպերեզրափակիչների շոուներում. նախկինում նա արդեն ելույթ էր ունեցել 2001 (NSYNC-ի կազմում) և 2004 (սոլո) թվականներին։ Թիմբերլեյքը սոցիալական կայքերի միջոցով հաստատել է, որ Man of the Woods ալբոմը կթողարկվի փետրվարի 2-ին։ Թողարկվել է նաև վիդեոթրեյլերը, որում ներկայացվել է նոր աշխատանքն ու այն, թե ինչն է ազդել նրա երաժշտական ոճի վրա. «այս ալբոմն իսկապես ոգեշնչվել է իմ տղայից, իմ կնոջից, իմ ընտանիքից, բայց ավելի շատ, քան որևէ այլ ալբոմ, այն վայրով, որտեղ ես ծնվել եմ»։ Ալբոմի առաջին սինգլը՝ «Filthy», թողարկվել է հունվարի 5-ին ալբոմի նախնական պատվերների ընդունումն սկսելու հետ միասին։ Երգը թողարկվել է տեսահոլովակի հետ միասին, իսկ ևս երեք հավելյալ տեսահոլովակներ, որ նկարահանվել են տարբեր ռեժիսորների կողմից, թողարկվել են հունվարի 18-ին։ «Filthy» երգը ներկայացնելու հետ միաժամանակVariety ամսագիրը հաստատել է, որ ալբոմի ձայնագրությանը որպես հյուր մասնակցել են այնպիսի երաժիշտներ, ինչպիսիք են Քրիս Սթեպլտոն, The Neptunes և Ալիշա Քիզ։ Ալբոմի շապիկն ստեղծել է լուսանկարիչ Ռայան Մաքգինլին։ Ալբոմի էսքլյուզիվ տարբերակն ու նրա վինիլային հրատարակությունը հասանելի են դարձել Target-ում. այդ երկու հրատարակությունների նախնական պատվիրումն սկսվել է «Filthy» առաջին սինգլի թողարկման հետ։
2018 թվականի մարտից մինչև 2019 թվականի հունվար անցկացվելու է Ջասթին Թիմբերլեյքը հինգերորդ ստուդիական ալբոմին նվիրված Man of the Woods Tour համերգային շրջագայությունը։ Այն սկսվել է 2018 թվականի մարտի 13-ին Տորոնտոյում (Կանադա) և Հյուսիսային Ամերիկայում ու Եվրոպայում մի քանի համերգային շրջագայություններից հետո կավարտվի 2019 թվականի հունվարի 29-ին Դենվերում (Կոլորադո)։


== Արձագանքներ ==
Ալբոմն արժանացել է խառը արձագանքների երաժշտական քննադատների ու առցանց հրատարակությունների կողմից, ինչպիսիք են՝ Metacritic, Rolling Stone, Variety, Billboard։ Առավել քննադատական գնահատական են տվել այնպիսի հրատարակություններ, ինչպիսիք են՝ Entertainment Weekly (կատեգորիա B), The Guardian (3 միավոր 5 հնարավորից), NME (3 միավոր 5 հնարավորից), Exclaim! (5 միավոր 10 հնարավորից), Pitchfork (3,8/10)։


== Առևտրային հաջողություն ==
Man of the Woods ալբոմն ամերիկյան Billboard 200 հիթ-շքերթում իր նորամուտը կատարել է առաջին հորիզոնականում՝ ունենալով 293,000 ալբոմին համարժեք միավորի վաճառք, ներառյալ 242,000 պատճենի իրական վաճառք, և դարձել Թիմբերլեյքի չորրորդ չարթփոփերը ԱՄՆ-ում։ Այն նաև դարձել է երգչի չորրորդ ալբոմը, որ գլխավորել է կանադական Canadian Albums Chart հիթ-շքերթը՝ առաին շաբաթում վաճառվելով 18,000 օրինակով։


== Երգացանկ ==
Ըստ Google Play-ի տվյալների.


== Հիթ-շքերթներ ==


== Հավաստագրումներ ==


== Թողարկման պատմություն ==


== Ծանոթագրություններ ==


== Արտաքին հղումներ ==
Justin Timberlake - Introducing Man of the Woods ՅուԹյուբում